[bookmark: _GoBack]Diagnostiskās radioloģijas centra nodaļas stacionārā “Gaiļezers” 
attīstības koncepcijas izstrāde

Projekta mērķis:
Veikt esošo stacionāra “Gaiļezers” telpu pārbūvi (5.korpusa 1.stāvs un 6.korpusa 1.stāvs), lai nodrošinātu:
a) ambulatoro un stacionāra pacientu plūsmu nodalīšanu;
b) pietiekamu personāla darba telpu pieejamību;
c) sagatavotu telpas nodaļas paplašināšanai, kas saistīts ar RAKUS funkciju koncentrēšanu Hipokrāta ielas teritorijā.
Projekta sasniedzamie rezultāti:
Projekta īstenošanas rezultātā tiks:
a) izveidotas atsevišķas pacientu gaidīšanas zonas ambulatoro pakalpojumu saņēmējiem un stacionāra pacientiem;
b) izveidotas telpas nodaļas darbiniekiem – darba zonas un ģērbtuves;
c) izveidotas telpas iekārtu izvietošanai un pacientu gaidīšanai, kas saistītas ar infekciju slimībām un infekciju ārstēšanas pakalpojumu izvietošanu Hipokrāta ielas teritorijā.
Projekta nozīme kopējā Hipokrāta ielas teritorijas attīstības plānā:

RAKUS infrastruktūras attīstības plāns paredz funkciju koncentrēšanu Hipokrāta ielas teritorijā, tai skaitā izbūvējot jaunu ārstniecības korpusu uz kuru tiek pārceltas ārstniecības funkciju no esošajiem stacionāriem “Latvijas Infektoloģijas centrs” un “Tuberkulozes un plaušu slimību centrs”. Ir paredzēts, ka jaunajā ārstniecības korpusā netiks veidota vēl viena diagnostiskās radioloģijas nodaļa, bet gan veidots savienojums ar esošo nodaļu stacionārā “Gaiļezers”. Lai īstenotu šo ieceri, ir nepieciešams paplašināt esošo nodaļu (lai izvietotu papildu izmeklējumu iekārtas), kā arī izveidotu drošu uzgaidāmo zonu pacientiem ar infekciju slimībām (tai skaitā gaisa pilienu infekcijas).
DARBA UZDEVUMS
1. Esošā situācija un risināmās problēmas
Šobrīd diagnostiskās radioloģijas nodaļa ir izvietota stacionāra “Gaiļezers” 6.korpusa 1.stāvā, kā arī daļēji šīs ēkas 1.korpusa 1.stāvā – tieši pie publiski izmantojama gaiteņa. Esošajās telpās tiek apkalpoti gan stacionāra pacientu, gan ambulatoro pakalpojumu saņēmēji. Pacientu plūsmas nav nodalītas, pacientiem ir viena uzgaidīšanas zona. Iepriekš minēto apsvērumu dēļ var uzskatīt, ka nodaļas darbā nav ievērota labā prakse infekciju kontroles ziņā, kā arī būtu būtiski uzlabojami ētiskie apsvērumi.
Papildu tam pacienti, kuri ieradušies saņemt ambulatoru pakalpojumi tiek reģistrēti atsevišķā klientu apkalpošanas centrā, kas atrodas grūti atrodamā vietā, pieejama viena garderobe visiem ambulatorajiem pacientam, lai gan  radioloģijas nodaļa pieejama arī pie atsevišķas ieejas stacionārā ēkā no ārtelpas.
2. Telpu programma un novietojums teritorijā
Lai atrisinātu iepriekš norādītās problēmas, pasūtītājs ir izstrādājis konceptuālu redzējumu, kas attīstāms kā konceptuāls plānojums šī pasūtījuma ietvaros:
a) esošajā telpās stacionāra ēkas 5.korpusa 1.stāvā ir izveidojamas telpas diagnostiskās radioloģijas ambulatorajiem pakalpojumiem;
b) esošajās stacionāra ēkas 6.korpusa 1.stāvan telpās ir izvietojami izmeklējumi, kurus izmanto gan stacionāra, gan ambulatorie pacientu – uzgaidāmā zonā tikai ambulatoro pakalpojumu saņēmējiem;
c) 6.korpusa 1.stāva paplašināšanas rezultātā iegūstamas telpas, kurās izvietojami pakalpojumi un uzgaidāmās zonas tikai stacionāru pacientiem, kā arī nodalīta zona izmeklējumiem, kas veicami infekcioziem stacionāra pacientiem;
d) personāla telpas (darba, atpūtas, ģērbtuves) izvietojamas funkcionāli saistot tās ar konkrēto izmeklējumu un pakalpojumu.
Būtiskāko funkciju izvietojums, lai turpmākajā izpētē detalizētu telpu programmu:
a) plānotās telpas 5.korpusa 1.stāvā (esošais ēkas apjoms):
a. pacientu reģistratūra, garderobe, uzgaidāmā telpa, tualete, pārrunu telpa;
b. 4 ultrasonogrāfijas kabineti;
c. 2 rentgena izmeklējumu kabineti;
d. osteoporozes kabinets;
e. 1 datortomogrāfijas kabinets;
f. noliktavas, dekontaminācijas, darba telpas, u.c. atbilstoši funkcionalitātei;
b) plānotās telpas 6.korpusa 1.stāvā (esošais ēkas apjoms):
a. pacientu uzgaidāmā zona;
b. 2 ultrasonogrāfijas kabineti;
c. 3 datortomogrāfijas kabineti;
d. 2 rentgena izmeklējumu kabineti;
e. 1 rentgenaskopijas izmeklējumu kaninets;
f. 2 magnētiskās rezonanses kabineti (1,5 teslas un 3 teslas);
g. noliktavas, dekontaminācijas, darba telpas, u.c. atbilstoši funkcionalitātei;
c) plānotais ēkas paplašinājums ap 6.korpusa 1.stāvu:
a. plānotā savienojuma vieta ar jauno ārstniecības korpusu, pacientu atvešanas vieta no citiem stacionāriem vai ārstniecības iestādēm;
b. stacionāra pacientu uzgaidāmā zona un saistītie kabineti – 1 ultrasonogrāfijas kabinets (tai skaitā invazīviem izmeklējumiem), 1 rentgena izmeklējumu kabinets, 1 datortomogrāfijas kabinets, 1 magnētiskās rezonanses izmeklējumu kabinets (1.5 teslas);
c. infekciozo stacionāra pacientu uzgaidāmā zona ar saistītajiem izmeklējumiem – 1 ultrasonogrāfijas kabinets, 1 rentgena izmeklējumu kabinets, 1 datortomogrāfijas kabinets.

Papildu izmeklējumiem nepieciešams atrisināt arī šādas personāla telpas:
a) ģērbtuves līdz 60 darbiniekiem;
b) rezidentu darba telpas (15-20 cilvēki);
c) klīnisko apspriežu telpa (līdz 30 cilvēki);
d) individuālie ārstu kabineti vienam vai diviem darbiniekiem (8 kabineti);
e) administrācijas kabineti (12 darbinieki);
f) tualetes, noliktavas, atpūtas telpas, u.c. atbilstoši nepieciešamībai un normatīvajiem aktiem.

3. Dalījums posmos
Izstrādājot telpu konceptuālo plānojumu, ir jāņem vērā apstāklis, ka nodaļas paplašināšana notiks vairākos posmos un nepārtraucot nodaļas darbību. Pasūtītājam ir pieejams finansējums un kā pirmie posmi tiks īstenota reģistratūras izveidošana ēkas 5.korpusa 1.stāvā, kā arī 6.korpusa 1.stāva paplašināšana. Šāda secība saistīta ar apstākli, ka nav iespējams atbrīvot 5.korpusa 1.stāva telpas no esošajām funkcijām līdz brīdim, kad tiek rasts piemērots risinājums funkciju pārvietošanai.

NODEVUMI UN NORĀDĪJUMI TO IZSTRĀDEI
1. Esošās situācijas izpēte:
a. veikt teritorijas un ēku papildu izpēti, ja nav pietiekami ar pievienotajiem un 2021.gadā veiktajiem ēkas apsekošanas dokumentiem, faktiskās izmantošanas dokumentiem un sagatavoto topogrāfisko uzmērījumu.
b. veikt ēku un teritorijas dokumentācijas izpēti (piemēram, inventarizācijas lietas, būvprojekti, fasāžu atjaunošanas dokumenti, u.c.);
2. Arhitektoniskās koncepcijas izstrāde:
a. izstrādāt arhitektonisko koncepciju, kas ietver:
i. apjoma, novietojuma priekšlikuma izstrādi;
ii. fasādes risinājuma izstrādi (tai skaitā ievērojot fasādes apgaismojumu, teritorijas apgaismojumu);
b. ēkas novietojuma un fasāžu priekšlikuma ietvaros jāpiedāvā vismaz 2 alternatīvi un atšķirīgi arhitektoniskie risinājumi, izstrādājot augstas kvalitātes vizualizācijas:
i. no vismaz 3 skata punktiem katra;
ii. integrēta vienotā foto montāžā ar esošajām ēkām un būvēm teritorijā;
c. telpu plānojuma risinājumi:
i. izpildītājs nodrošina vismaz 2 alternatīvu telpu plānojumu izstrādi, tai skaitā ievērojot pacientu plūsmas, transporta plūsmas, infekciju izplatības riskus, u.c.;
d. pasūtītājs izvēlas vienu no piedāvātajiem risinājumiem, kuru izpildītājs detalizē, (detalizācija tālāk izmantojama būvprojekta izstrādes posmā):
i. sniedzot fasādes materiālu detalizētu specifikāciju;
ii. iekštelpu pārbūves un izbūves konceptuālos risinājumus.
3. Būvkonstrukciju koncepcijas izstrāde:
a. izstrādāt ēkas paplašinājuma būvkonstrukciju konceptuālo risinājumu:
i. izpētīt esošās pazemes būves un inženierkomunikācijas;
ii. izstrādāt konceptuālos risinājumus materiālu izvēlē, izbūves metodēs un citos būtiskos aspektos, kas ietekmētu būvniecības procesu un novērstu neparedzētu izmaksu riskus;

Darbu izpildes termiņi 
1. Esošās situācijas izpēte un arhitektūras koncepcijas izstrāde – 4 nedēļas no līguma noslēgšanas;
2. Detalizēta arhitektūras un būvkonstrukciju koncepcijai – 4 nedēļas no pasūtītāja lēmuma, par izvēlēto arhitektūras koncepciju paziņošanas brīža.

Samaksas kārtība
1.  50% no piedāvātās līgumcenas – 30 dienu laikā pēc esošās situācijas izpētei un arhitektūras koncepcijas izstrādes un prezentēšanas pasūtītājam, kā arī PN akta un rēķina saņemšanas pie pasūtītāja;
2. 50% no piedāvātās līgumcenas - 30 dienu laikā pēc detalizētas arhitektūras un būvkonstrukciju koncepcijas izstrādes, saskaņošanas ar pasūtītāja, kā arī PN akta un rēķina saņemšanas pie pasūtītāja.

Pielikumā (https://failiem.lv/u/fv7jqbr2g):
a) inventarizācijas lietas;
b) esošā teritorijas topogrāfija;
c) ēku tehniskā apsekošana un faktiskais plānojums.

